**Антиретровирусты терапияның маңыздылығы**

Дүние жүзінде әрбір минут сайын кемінде 16 адам иммун тапшылығы вирусын жұқтырады екен. Осымен бір мезгілде осылардың көпшілігі өз өміріндегі жайсыздықты сезінеді және болашақтағы бұлыңғыр өміріне көңілсіз күйде қарай бастайды. Осынау жазатайым жағдайдағылар әрбір минут сайын өзінің үрейленуін де, сонымен қатар туған-туыстары, достары, жұмыстағы әріптестері тарапынан да түсініспестікке ұшырасады. Қоғам да оған әдеттегі адамдардай емес, қайта «ЖИТС-пен» науқастанатын адамдай қарай бастайды. АИТВ-инфекциясы – бұл созылмалы өмір бойғы инфекция, сондықтан бүгінгі күнге үлкен екі проблеманы шешуді қажет етіледі:

1. Адамның иммун тапшылығы вирусының таралуына қалай қарсы тұру керек;

2. Антиретровирусты терапияға бейілділігінің маңыздылығы.

 Вирустың таралуына қарсы тұрудың бірден бір тәсілі – алдын алуға баса мән беру, АИТВ-инфекциясы өзінің де, сонымен қатар оның жағымсыз зардаптарының да алдын алудың бірден-бір нақты құралды, мінез-құлқын қауіпсіздікке немесе қаупі аздығына қарай өзгерту болып табылады. АИТВ мен ЖИТС-ке қатысты ағарту жұмысында, әсіресе жастармен жұмысқа ерекше назар аударылуға тиіс.

 Антиретровирусты терапия (АРТ) – бұл мақсаты адамның иммун тапшылығы вирусының белсенділігін толық басып-жаншу болып табылатын, АИТВ-инфекциясын емдеуге пайдаланылатын терапия. Қазіргі кезде вирустың көбеюін тоқтататын және иммундық жүйені қалпына келтіруге мүмкіндік беретін препараттар бар. Бұл дәрі-дәрмектер, оны қабылдаудың қатаң режимін сақтау кезінде жақсы әсер етеді. Белгілі бір комбинациядағы АРТ препараттарын қатаң түрде уақытылы қабылдау АИТВ-ға бақылау жасауды қамтамасыз етеді. Вирус адамның организмінде қалады, алайда оның көбеюі қоршалып тоқтатылады. Пациентке дәрігердің тағайындаған, күніне тұрақты түрде үш препаратты қабылдау және өздігімен ештеңе өзгертпеу қатаң түрде ұсынылады. Емделуі кезінде жүректің айнуы, іш өту, ішінің ауруы секілді дәрі-дәрмектің жағымсыз әсері пайда болуы мүмкін. Алайда бұл симптомдар бір күннің ішінде кетеді және бұл орайда емделуді үзуге болмайды. Уақытылы дәрігерге қаралған кезде дәрігер емдеуді түзетуге көмектеседі. Емделуін өз бетімен үзу, дәрі-дәрмекке вирустың төзімділігін дамытуға әкелуі мүмкін, және емдеудің тиімділігі болмайды. Дәрі қабылдау режимін сақтау – бұл дәрігер тағайындаған дәрі-дәрмекті дәлме-дәл қабылдау деген сөз. Аптасына дәрінің бір немесе екі дозасын өткізіп алу емдеу тиімділігін едәуір төмендетеді. АРВ – препараттарының организмдегі белгілі бір шоғырланымы кезінде ғана, осылар АИТВ көбеюін қоршалап тоқтатуға қабілетті болады. Препараттар шоғырланымын азайту, вирустың белсенділігін қамтамасыз етпек және ол «қайтадан оянады» да , СД4 жасушаларында көбейе бастайды, оларды зақымдайды.

 Бүгінгі күнге облыс бойынша 115 АИТВ жұқтырылған есепте тұрады. Осылардың ішінде АРВ терапиясында 47 пациент, оның ішінде 5 және 8 жастағы екі бала бала бар. АРВ терапиясының басқа терапиялардан ерекшелігі, пациенттің оны өмір бойы үздіксіз қабылдауы болып табылады.

**ЖИТС ОО**

**Емдеу бөлімінің меңгерушісі Әлия Төлемісқызы Жиенғалиева**